करगिल युद्ध के समय वर्ल्ड कप में भारत ने पाकिस्तान से खेला था मैच : शशि थरूर !!
कांग्रेस नेता शशि थरूर !
delhi-ncr news | Date: 22-Feb-2019 | 12:45:53
22 फरवरी 2019,
पुलवामा हमले के बाद जहां एक तरफ क्रिकेट वर्ल्ड कप में पाकिस्तान के साथ खेलने के विरोध में उठ रहे स्वर और तेज हो रहे हैं, वहीं दूसरी तरफ कांग्रेस नेता और सांसद शशि थरूर वर्ल्ड कप में पाकिस्तान के साथ खेलने के पक्ष में हैं। थरूर ने एक ट्वीट कर कहा कि करगिल युद्ध जब अपने चरम पर था, तब भी भारत ने वर्ल्ड कप में पाकिस्तान के खिलाफ मैच खेलकर उन्हें हराया था।
थरूर ने कहा, 'जिस समय करगिल युद्ध अपने चरम पर था, उस समय भारत ने वर्ल्ड कप में पकिस्तान के खिलाफ मैच खेला और जीता। इस बार इस मैच को जीतना सिर्फ दो अंक हासिल करना नहीं होगा बल्कि, यह उनके लिए समर्पण से भी ज्यादा खराब होगा क्योंकि उनकी यह हार बगैर लड़े होगी।'
16 जून को मैनचेस्टर में एक-दूसरे से भिड़ना है !
बता दें कि सुप्रीम कोर्ट द्वारा नियुक्त प्रशासकों की समिति (CoA) शुक्रवार को नई दिल्ली में इस मुद्दे पर बैठक करेगी। इंग्लैंड में आयोजित होने वाले वर्ल्ड कप में भारत और पाकिस्तान को 16 जून को मैनचेस्टर में एक-दूसरे से भिड़ना है। कई पूर्व भारतीय क्रिकेटर्स ने भारतीय क्रिकेट कंट्रोल बोर्ड (BCCI) को सलाह दी है कि वह पाक को टूर्नमेंट से बहिष्कृत करने के लिए आईसीसी पर दबाव डाले।
रिपोर्टों में दावा किया गया है कि बोर्ड की प्रशासकों की समिति (CoA) आज एक बैठक कर इस मुद्दे पर विचार करेगी और देखेगी कि क्या मुद्दे पर क्या कदम उठाए जा सकते हैं। सूत्रों के मुताबिक सीओए की आज होने वाली मीटिंग में आगे उठाए जाने वाले कदम पर चर्चा होगी और इस संबंध में खेल मंत्रालय, विदेश मंत्रालय और गृह मंत्रालय से सलाह मांगी जाएगी।
भारत को वर्ल्ड कप में पाकिस्तान के खिलाफ नहीं खेलना चाहिए !
वहीं कई बड़े क्रिकेटर्स वर्ल्ड कप में पाकिस्तान के साथ खेलने का विरोध कर चुके हैं। हरभजन सिंह और मोहम्मद अजहरुद्दीन का कहना है कि पुलवामा में हुए आतंकी हमले में 40 CRPF के जवानों की शहादत के बाद भारत को वर्ल्ड कप में पाकिस्तान के खिलाफ नहीं खेलना चाहिए। दोनों क्रिकेटरों ने यहां तक कहा कि देश से बड़ा कोई क्रिकेट टूर्नमेंट नहीं हो सकता और ऐसे में भारत को वर्ल्ड कप में ही नहीं खेलना चाहिए।
भारतीय क्रिकेट में हरभजन सिंह पहला बड़ा नाम थे, जिन्होंने कहा था कि वर्ल्ड कप में भारत के पाकिस्तान के खिलाफ नहीं खेलना चाहिए। एक समाचार चैनल से बात करते हुए हरभजन ने कहा कि क्योंकि 16 जून को भारत का पाकिस्तान के साथ मुकाबला है और ऐसे में उसे वर्ल्ड कप का बॉयकॉट कर देना चाहिए। उन्होंने आगे कहा, 'सीधी सी बात है, क्या ज्यादा जरूरी है? क्या देश पहले आता है या भारतीय क्रिकेट? खेल को एक और रख दें। पहले हमें दूसरे मुद्दे सुलझाने चाहिए।'
देश में कांग्रेस की सरकार बनने पर अर्धसैनिक बलों को भी मिलेगा शहीद का दर्जा : राहुल गांधी !!
राफेल डील : फैसले की समीक्षा संबंधी अर्जियों पर 26 फरवरी को सुनवाई करेगा सुप्रीम कोर्ट !!
सुप्रीम कोर्ट का आदेश, कश्मीरी छात्रों पर हमले रोकें गृह मंत्रालय और राज्य सरकार !!
भारत की जवाबी कार्रवाई से डरा पाकिस्तान, LoC पर शुरू की युद्ध की तैयारी !!
नरेंद्र मोदी पर लगाए आरोपों पर भाजपा का पलटवार- कांग्रेस के सुर पाकिस्तान PM जैसे !!
प्रधानमंत्री नरेंद्र मोदी को कांग्रेस नहीं सिखाए देशभक्ति : अमित शाह !!
कुंभ नगरी पर केंद्र ने की तोहफों की बारिश, सड़कों के लिए मंजूर किए 7 हजार करोड़ रूपये !!
जवानों के लिए केंद्र सरकार का फैसला, श्रीनगर आने-जाने के लिए सेना को मिलेगी प्लेन की सुविधा !!
खुशखबरी : 850 भारतीय नागरिकों को जेल से रिहा करेगा सऊदी अरब !!